পারিবারিক সূত্রে জানা যায়, নড়াইল সদর উপজেলার শিঙ্গাশোলপুর ইউনিয়ন পরিষদ নির্বাচনকে কেন্দ্র করে মিলন শেখ (৪৫) নামে একজন নিহত হয়েছে। নিহতের বাড়ি ওই ইউপির তারাপুর গ্রামে। শনিবার তাকে নিজ বাড়িতে হত্যা করে বাড়ির পার্শ্ববর্তী চিত্রা নদীতে ফেলে দেয়া হয় বলে জানা গেছে। নিহত মিলন সদর উপজেলা আওয়ামী লীগের সদস্য ও আলীগ মনোনীত শিঙ্গাশোলপুর ইউপির চেয়ারম্যান  প্রার্থী সাইফুল ইসলাম হিটুর কর্মী বলে জানিয়েছেন তিনি। তিনি (হিটু) আরো জানান, প্রতিদ্বন্দ্বী প্রার্থী বিএনপি সমর্থিত খায়রুজ্জামান খায়েরের লোকজন মিলনকে পিটিয়ে নদীতে ফেলে দেয়। এ ঘটনায় অন্তত ১২ জন আহত এবং তাদের লোকজনের ১৫টি বাড়িঘর ভাঙচুর করা হয়েছে। এছাড়া তারাপুর গ্রামের মিজানুর সিকদারের বাড়ির পাশ থেকে একটি বোমা উদ্ধার করেছে পুলিশ।